recursal/SuperWikiNEXT-32B huggingface dataset:
**רקורד וורלד** (באנגלית: ***Record World***) היה מגזין אמריקאי שסיקר את תעשיית המוזיקה.

המגזין נוסד ב-1946 תחת השם ***Music Vendor***. ב-1964, שם המגזין שונה ל-*Record World*. הגיליון האחרון של המגזין פורסם ב-10 באפריל 1982.

המגזין היה אחד משלושת המגזינים האמריקאיים העיקריים של תעשיית המוזיקה שפרסמו מצעדי מוזיקה.

הפעם הראשונה שפורסם מצעד מוזיקה במגזין היה בגיליון של 4 באוקטובר 1952.

בשנת 2012, הארגון Record Research של ג'ואל ויטבורן (אנ') פרסם את ההיסטוריה של נתוני מצעד השירים של המגזין, אשר מכסים מ-1954 עד ל-1982.

קישורים חיצוניים
----------------

* ארכיון גיליונות של *Record World*, באתר worldradiohistory.com

הערות שוליים
------------

1. ↑  "RECORD WORLD 1982 (Defunct 4/10/82)". אורכב מהמקור ב-20 באוגוסט 2009. נבדק ב-2016-05-16. `{{cite web}}`:  (עזרה)תחזוקה - ציטוט: bot: original URL status unknown (link) *Record World*. Geocities.com.
2. ↑  "Barry's Hits of All Decades". ארכיון מ-2021-10-24. נבדק ב-2022-08-02.
3. ↑  The Comparison Book 1954-1982, Record Research (ב־American English) (ארכיון)
פונקציה רציפה מימין
פונקציה רציפה משמאל
באנליזה מתמטית, **רציפות למחצה** היא מאפיין לפונקציות ממשיות שהוא יותר חלש מרציפות. הפונקציה יכולה להיות **רציפה מימין** או **רציפה משמאל** בנקודה *x*0, על פי ההתנהגות שלה בקטעים שהנקודה היא אחד הקצוות שלה.

הגדרה
-----

בנקודה x\_0, הפונקציה f(x) רציפה מימין אם הגבול {\displaystyle limf(x)=f(x\_{0})} כאשר {\displaystyle x\rightarrow x\_{0}^{+}}. באופן דומה מוגדרת רציפות משמאל.

דוגמאות
-------

לדוגמה הפונקציה *f*(*x*) = –1 for *x* < 0 and *f*(*x*) = 1 for *x* ≥ 0 היא רציפה מימין בנקודה x=0. פונקציית הערך השלם רציפה מימין בכל נקודה שלמה. פונקציה יכולה להיות רציפה מימין או משמאל אבל לא רציפה באותה  נקודה. לדוגמה הפונקציה:

f(x) = \begin{cases}
 1 & \mbox{if } x < 1,\\
 2 & \mbox{if } x = 1,\\
 1/2 & \mbox{if } x > 1,
 \end{cases} 
רציפה מימין בנקודה x=1 אבל לא רציפה באותה נקודה בגלל שהגבול הימני שלה שווה ל-1/2 כאשר הגבול השמאלי שלה שווה ל-1. הפונקציה:

 f(x) = \begin{cases}
 \sin(1/x) & \mbox{if } x \neq 0,\\
 1 & \mbox{if } x = 0,
 \end{cases}
אינה רציפה לא מימין ולא משמאל.

קישורים חיצוניים
----------------

ויקישיתוף מדיה וקבצים בנושא **רציפות למחצה** בוויקישיתוף
ג'ורג' לאסק ראש המשמר האזרחי של וייטצ'אפל
**המשמר האזרחי של וייטצ'אפל** (באנגלית: The **Whitechapel Vigilance Committee**) היה ארגון של מתנדבים ששם לעצמו מטרה לעצור את מעשי הרצח שפקדו את שכונת וייטצ'אפל בלונדון בסתיו של שנת 1888 ושבוצעו ככל הנראה על ידי הרוצח הידוע לשמצה ג'ק המרטש. המשמר הוקם על ידי מספר אנשי עסקים מקומיים שהביעו דאגה מהשפעת הרציחות על עסקיהם. בראש המשמר עמד, ג'ורג' לאסק, קבלן בניין במקצועו, שנבחר לתפקיד בישיבה הראשונה שעשה המשמר ב-10 בספטמבר 1888.

מתוקף תפקידו, שמו של לאסק הופיע רבות בעיתונים ועלונים מאותה תקופה. בפרסומים אלה קרא לאסק לציבור הרחב למסור מידע שייתכן וקיים ברשותו אודות זהותו של המרטש והתרעם על כך שהרשויות לא הציעו פרס כספי למי שימסור מידע זה. אנשיי המשמר פעלו רבות בניסיון לשכנע את הממשל הבריטי, ברשותו של ראש הממשלה רוברט ססיל, להציע פרס עבור מידע שיוביל לתפיסת הרוצח. לאחר שניסיונות אלה כשלו החליט המשמר להציע פרס כספי משלו. המשמר שכר גם שני חוקרים פרטים שחקרו את הפרשה בנפרד מהמשטרה.

איור המתאר את אנשיי המשמר בוחנים את תוכן הקופסה שצורפה למכתב שנשלח ללאסק
בעקבות חוסר שביעות רצון שפשטה באוכלוסייה המקומית מרמת הביטחון שסיפקה המשטרה התקבלה החלטה במשמר להתחיל לבצע סיורים משלהם. הסיורים החלו להתבצע החל מה-3 באוקטובר 1888, בעיקר על ידי אנשים מובטלים שנשכרו לצורך כך על ידי המשמר. אנשים אלה עבדו ברובע המזרחי של לונדון בכל לילה בין השעות ארבע בצהרים לחמש בבוקר בתמורה לשכר קטן אותו קיבלו מהמשמר. הסיירים סיירו באזורים קבועים תוך שהם מצוידים במשרוקית ואלה חזקה. המשמר עצמו נפגש בכל ערב בשעה תשע בפאב מסוים ולאחר שזה היה נסגר נהגו לצאת ולבצע ביקורות לסיירים ולעיתים אף הצטרפו לסיורים עצמם. ככל שחלף הזמן והרציחות לא פסקו החלו יותר ויותר אנשים להצטרף מיוזמתם לסיורים הללו.

בעקבות הפרסום הרב לו זכה לאסק בתקשורת הוא החל לקבל מכתביי איום רבים שנשלחו כביכול על ידי המרטש. אחד המכתבים הללו זכה לפרסום רב כאשר נשלח ללאסק בצירוף קופסה המכילה חצי כליה אנושית וזאת שבועיים לאחר שהמרטש לקח איתו כליה מאחת הקורבנות. למרות שקיימת הסכמה כי מכל המכתבים שנשלחו, מכתב זה הוא בעל הסיכויים הגבוהים ביותר להיות אותנטי, הטענה הרווחת היא שגם מכתב זה, בדומה לכל האחרים, היה מתיחה.

קישורים חיצוניים
----------------

ויקישיתוף מדיה וקבצים בנושא **המשמר האזרחי של וייטצ'אפל** בוויקישיתוף
**בורחה ולרו איגלסיאס** (בספרדית: **Borja Valero**; נולד ב-12 בינואר 1985 במדריד) הוא כדורגלן ספרדי, המשחק בעמדת הקשר בקבוצת האוהדים לבובסקי מהליגה השישית באיטליה.

קריירה
------

לאחר שהתקדם בקבוצות הנוער של ריאל מדריד ערך ולרו את הופעת הבכורה המלאה שלו במשחק נגד אֶסִיחָה בַּלוֹמְפְּיֶה, כאשר החליף את חאבי גארסיה בדקה ה-60 במסגרת גביע המלך הספרדי, ב-25 באוקטובר 2006. הוא השתתף במשחק נוסף עבור ריאל במסגרת ליגת האלופות, כשהחליף במשחק החוץ נגד דינמו קייב (תיקו 2–2) את מיגל אנחל מייטו. את שתי עונותיו הראשונות ככדורגלן מקצוען שיחק תחילה במדי ריאל מדריד קסטיליה, קבוצת הבת של ריאל מדריד, במסגרת הליגה הספרדית השנייה.

באוגוסט 2007 חתם ולרו על חוזה לחמש שנים במדי ריאל מיורקה, לאחר ששוחרר ללא תשלום מריאל מדריד. ולרו הבקיע את שערו הראשון בלה ליגה בניצחון הביתי 7–1 על רקראטיבו ולבה, ב-9 במרץ 2008.

ב-22 באוגוסט 2008, שנה אחת בלבד לאחר שהצטרף למיורקה, חתם ולרו חתם באלופת הפוטבול ליג האנגלית וסט ברומיץ' אלביון, תמורת סכום שיא למועדון על סך שבעה מיליון אירו. ולרו חתם על חוזה לארבע שנים, עם אופציה להארכה. הוא ערך את הופעת הבכורה שלו במועדון ארבעה ימים מאוחר יותר, בהפסד 1–3 להרטלפול יונייטד בגביע הליגה האנגלית. אולם, לאחר עונה אחת באנגליה הושאל ולרו חזרה לקבוצות ספרדיות; בשנת 2009 לריאל מיורקה ובשנת 2010 לויאריאל. בקיץ 2011, בתום השאלתו לוויאריאל, נרכש כרטיס השחקן שלו על ידי הקבוצה. בסוף עונת 2011/2012 ירד ולרו יחד עם ויאריאל לליגה הספרדית השנייה, ובעקבות כך עבר לפיורנטינה האיטלקית.

ב-10 ביולי 2017 לאחר חמש עונות במדי פיורנטינה, חתם ולרו באינטר מילאנו. ב-16 בספטמבר 2020 חזר ולרו לפיורנטינה וחתם לעונה אחת. ב-30 ביוני 2021 הודיע על פרישה, אך באוגוסט אותה שנה חתם בקבוצת האוהדים החובבנית לבובסקי מפירנצה, המשחקת בליגה השישית באיטליה.

### נבחרת ספרד

ולרו שיחק במדי נבחרת ספרד על גיל 19 באליפות אירופה עד גיל 19 בשנת 2004, והבקיע שער בדקה האחרונה של משחק הגמר נגד טורקיה, בניצחון 0–1 שהביא לזכייתה של ספרד בטורניר. ב-4 ביוני 2011 ערך ולרו את הופעת הבכורה שלו במדי נבחרת ספרד הבוגרת, ובישל שער לפרננדו טורס לאחר שעלה כמחליף במשחק הידידות מול נבחרת ארצות הברית.

קישורים חיצוניים
----------------

ויקישיתוף מדיה וקבצים בנושא **בורחה ולרו** בוויקישיתוף
* בורחה ולרו, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
**מפרקתן הבינים** (שם מדעי: ***Ginglymostoma cirratum***) הוא מין כריש ממשפחת המפרקתניים שבסדרת הזנבתנאים.

אורכו של כריש זה יכול להגיע ל-3.3 מ' וישנם דיווחים על כרישים באורך 4.5 מ'. משקלו יכול להגיע ל-300 ק"ג. כריש זה בעל גוף גדול וסנפיריו דומים לידיים, מה שנתן לו את שמו. מכסי הזימים גדולים ובולטים וגופו בצבע אפור. העיניים קטנות וישנם 2 זיפים בולטים על הפה הנמצא בחלק נמוך של הגוף וצורתו עגולה. השיניים קטנות וחדות ועוזרות לכריש לשבור קונכיות ועצמות.

הכריש מצוי בימים הטרופיים באוקיינוס האטלנטי ובמערב האוקיינוס השקט סביב חופים, חולות ים ושוניות. הכריש הוא מין פעיל לילה הניזון מדגים קטנים כולל מטריגוניים, סרטנים, צדפות ורכיכות נוספות ומאצטלניים. הוא מרסק את טרפו בשיניו החדות. להקות כרישים מצליחים להגיח גם לחופים רדודים בעתות הגאות, אך הם חייבים לפעול במהירות ולצאת מהחופים לפני השפל.

כרישים אלה אינם מטילים ביצים אלא משריצים ולדות חיים.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **מפרקתן הבינים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  מפרקתן הבינים באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534608705171

 |
תמונה שצולמה בצמצם f/1.2. הבוקה כאן הוא כל האזור שמאחורי הילדה.
דוגמה למצולעים שנוצרים בעקבות צמצם פתוח. ניתן להבחין כאן בשמונה צלעות בכל עיגול, כלומר, לצמצם יש שמונה להבים.
בצילום, **בּוֹקֵה** (מיפנית: **bokeh**) הוא הטשטוש, או מידת איכות הטשטוש, של האזורים בתמונה שאינם בפוקוס, או הדרך שבה העדשה מטפלת בנקודות האור בתמונה. לפי הצורה בה העדשה והצמצם בנויים איכות הבוקה נקבעת. בוקה "טובה" נחשבת בוקה שהטשטוש בה הוא עדין ונעים לעין, בעוד בוקה "רעה" היא בוקה בה הטשטוש הוא גס ומסיח את העין מהנושא המרכזי בתמונה. 
מושג הבוקה מתייחס אל החלקים בתמונה שהם מחוץ לעומק שדה. ככל שעומק השדה יהיה רדוד יותר, כך יהיה יותר בוקה בתמונה. לפיכך, בצילומי פורטרטים ניתן לראות הרבה פעמים בוקה גדול יחסית, שכן לרוב הם מצולמים בצמצם פתוח, שגורם לעומק שדה רדוד.

מקור המושג
----------

המונח בוקה מגיע מן המילה היפנית 暈け או ボケ שמשמעותה "טשטוש" או "ערפול". ביפנית המילה משמשת גם לתיאור אדם סנילי או עם בעיות שכליות.

תיאור
-----

אומנם קשה לקבוע איכות בוקה, מכיוון שזה גם עניין סובייקטיבי וטעם אישי, בוקה טובה נחשבת בוקה "רכה" שמורחת את הפרטים ומאפשרת לעין להתרכז בנושא המרכזי של התמונה. 
בוקה טובה חשובה במיוחד בעדשות בעלות צמצם פתוח, עדשות מאקרו ועדשות טלפוטו, שכן אלו עדשות שבהן עומק השדה הוא רדוד מאוד, ולכן חלק גדול בתמונה הוא בוקה.
לעיצוב הצמצם יש השפעה מכרעת באיכות הבוקה. במרבית העדשות הצמצמים עשויים מלהבים. כאשר הצמצם הוא סגור יחסית (כלומר, בעל חור צר) נקודות אור שבשטח שמחוץ לעומק שדה יקבלו את הצורה של הצמצם, שהיא לרוב מצולעת, ומספר צלעותיה תלויה במספר הלהבים בצמצם. לכן, צמצמים איכותיים יותר יחשבו אלו שהם בעלי מספר להבים גבוה יותר, ולכן גם בוקה נעימה יותר לעין.

ראו גם
------

* צמצם
* עומק שדה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוקה** |

* בוקה באתר "קליקי"
גשר על נהר טנסי בעיר צ'טנוגה
**נהר טנסי** (באנגלית: **Tennessee River**) הוא אחד מן הערוצים המזינים את נהר אוהיו. אורכו כ-1,046 ק"מ והוא זורם בחלקה הדרום מזרחי של ארצות הברית, בעמק טנסי. אחד משמותיו של הנהר בעבר היה נהר צ'רוקי.

מסלול הנהר
----------

מקורותיו של הנהר בנחלים היורדים מהרי האפלצ'ים. הנהר עצמו נוצר ממפגש של הנהרות הולסטון והנהר הצרפתי הרחב (French Broad River) בצידה המזרחי של העיר נוקסוויל. מנוקסוויל הנהר זורם דרום-מערבה, דרך מזרח טנסי לעבר צ'טנוגה, שם הוא חוצה את הגבול לאלבמה. הנהר זורם בעיקול גדול בצפונה של אלבמה, שם הוא מהווה את ההגבול הטבעי בין המחוזות לודרדייל וקולברט. לאחר מכן עולה הנהר צפונה על גבול מדינת מיסיסיפי ונכנס שוב לטנסי. מנקודה זו הנהר מהווה למעשה את הגבול הגאוגרפי בין מרכז טנסי למערבה. סמוך למפגש הגבולות בין טנסי, אלבמה ומיסיסיפי יוצאת מן הנהר תעלת טנסי-טומברידג', אשר הפכה את נהר טומברידג' לתעלה המקשרת בין נהר טנסי לנמל מוביל באלבמה, על חוף מפרץ מקסיקו. תעלה זו קיצרה במאות קילומטרים את נתיב השיט מנהר טנסי למפרץ מקסיקו. הקטע האחרון בנהר טנסי הוא בגבולות מדינת קנטקי, הוא נשפך לתוך נהר אוהיו בעיר פדוקה שבקנטקי.

סכרים
-----

ערוץ נהר הטנסי עבר שינויים גדולים בשמונים השנים האחרונות. בין שנות העשרים לשנות השישים של המאה ה-20 נבנו על הנהר והערוצים המזינים אותו 49 סכרים, רובם בידי רשות עמק טנסי. הסכרים על ערוץ הנהר נועדו להפקת חשמל, לאפשר שיט בטוח במעלה הנהר ולמנוע הצפות בעונות הגשומות. על הנהר תשעה תאי שיט המאפשרים לספינות לעקוף את הסכרים בדרכן. דוברות עד למשקל של 1,500 טון יכולות לשוט במעלה הנהר.

דגה
---

נהר הטנסי ידוע בשפע ובמגוון הדגה שבו, בנהר כ-240 סוגי דגים שונים. יחד עם זאת, חלקו התחתון של הנהר, חשוף לסכנת זיהום ורבים ממיני בעלי החיים באזור נמצאים בסכנת הכחדה. לאורך נהר הטנסי קיימת גם אוכלוסיית הצדפות המגוונת ביותר בצפון אמריקה.

קישורים חיצוניים
----------------

ויקישיתוף מדיה וקבצים בנושא **טנסי** בוויקישיתוף
* סקר נהר טנסי של השירות הגאולוגי האמריקאי
* תיאור נתיב נהר טנסי במדינת אלבמה
* טנסי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529665305171
* LCCN: sh85133887
* NARA: 10043828
* VIAF: 316747068
* WorldCat: viaf-316747068

 |
פרופ' משה צפור
**משה א' צִפּוֹר** (נולד ב-4 במאי 1934 בטרנוב שבפולין) הוא פרופסור אמריטוס למקרא באוניברסיטת בר-אילן ומלמד במכללה האקדמית גבעת וושינגטון ראש החוג לתנ"ך וראש התכנית ללימודי תואר שני בתנ"ך. מחקריו עוסקים בתחום תרגומי המקרא והפרשנות הקדומה.

ביוגרפיה
--------

צפור נולד בפולין ב-1934 ועלה לארץ ישראל בשנת 1935. הוא למד בישיבת חברון שבירושלים ולמד לתעודת הוראה. הוא לימד בבית ספר יסודי, בבית-הספר התיכון הדתי "בר-אילן" בנתניה ובבית-הספר התיכון הדתי "יבנה" שבחולון. אחר כך השלים תואר ראשון במקרא, תלמוד ותולדות ישראל עם התמחות נוספת ביוונית באוניברסיטת תל אביב (1962). תואר שני בתנ"ך קיבל מאוניברסיטת בר-אילן (1969), ובה גם עשה את הדוקטורט בתנ"ך בנושא תרגום השבעים לספרי שמואל-מלכים, בהדרכת פרופ' משה גושן-גוטשטיין (1979). בשנת 1988 מונה לפרופסור חבר, בשנת 2001 לפרופסור מן המניין ובשנת 2003 יצא לגמלאות. הוא היה מופקד הקתדרה לפרשנות המקרא ע"ש קספר במשך שנתיים.

תחומי מחקרו כוללים את הפרשנות הקדומה (התרגומים הקדומים); הספרות הבתר-מקראית (מגילות קומראן, הספרים החיצוניים, ספרות חז"ל), מסירת התנ"ך ונוסחו, תרגום השבעים והתרגום הסורי (הפשיטתא), השירה המקראית, ספרות הנבואה והפרשנות הימי-ביניימית. עורך ראשי: מחקרי גבעה, שנתון המכללה האקדמית לחינוך גבעת וושינגטון, כרכים ג-ז, תשע"ב-תש"ף.

מספריו
------

* מונחי הריאליה בתרגומים הקדמונים לספרי שמואל-מלכים, בהשוואה לתרגומי דברי הימים (דיסרטציה, בהדרכת פרופ' משה גושן-גוטשטיין), רמת-גן: אוניברסיטת בר-אילן, תשל"ט.
* **על מסירה ומסורת: פרקים בתולדות הפרשנות הקדומה של המקרא, תרגומו ומסירתו**, הוצאת הקיבוץ המאוחד, תשס"א.
* **תרגום הפשיטתא לספר ויקרא עם ביאור**, ירושלים: הוצאת סימור, תשס"ג.
* **תרגום השבעים לספר בראשית**, רמת-גן: הוצאת אוניברסיטת בר-אילן, תשס"ו.
* טללי ורדים: **עיונים במקרא, בתפילה ובמנהג**, הוצאת המכללה האקדמית גבעת וושינגטון, ד.נ. אבטח, תשע"ז
* (עם אברהם שושנה) **פירוש לספר יחזקאל לרבנו יוסף חיון**, על פי כתב היד המכון ללימודים מזרחיים בפטרסבורג, בלוויית... הערות נוסח וביאורים.. כרך א': מבוא, פרקים א-כ"ט; כרך ב': פרקים ל-מח, נספחים ומפתחות, מכון אופק, ירושלים תשס"ו, צפור עסק רבות בכתבי רבי יוסף חיון ופרסם כחמש מאמרים בנושא.
* (עם איילה משאלי) **שני פירושי ר' אברהם אבן עזרא על מגילת אסתר**, מהדורה מדעית מבוארת, הוצאת אוניברסיטת בר-אילן, רמת-גן, תשע"ט

קישורים חיצוניים
----------------

ויקישיתוף מדיה וקבצים בנושא **משה צפור** בוויקישיתוף
* משה צפור, ברשת החברתית LinkedIn
* משה צפור, באתר Academia.edu
* משה צפור, דף אישי באוניברסיטת בר-אילן (באנגלית)
* דף במחלקה לתנ"ך באוניברסיטת בר-אילן
* משה בן אליעזר צפור, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298124905171
* LCCN: n86062025
* NTA: 227326911
* SUDOC: 092909191
* VIAF: 46940618
* WorldCat: lccn-n86062025

 |
**משה (מוצי) קידר** (נולד ב-1935), הוא איש צבא ישראלי, היה ראש מנהלת המרכבה והרק"ם וקצין חימוש ראשי.

חייו
----

קידר נולד בבולגריה ועלה לישראל בצעירותו. הוא סיים את לימודיו בבית הספר מכס פיין בתל אביב ובשנת 1953 התגייס לצה"ל. הוא הוכשר כמכונאי טנקים (קורס מס' 2 בתולדות צה"ל) הוא שירת בתפקיד עד הגיעו לדרגת רב-סמל ראשון. לאחר מכן הוא נשלח מטעם הצבא ללימודי הנדסת מכונות בפקולטה להנדסת מכונות בטכניון וסיים אותם בשנת 1965.

לאחר סיום לימודיו שב קידר לשירות פעיל ועסק בתפקידים שונים בתחומי אחזקה ומטה. בשנת 1970 הוא זכה בפרס ביטחון ישראל על חלקו בצוות התכנון של השוט קל. בין תפקידיו בשנים אלו: ראש ענף טכני במרכז שיקום ואחזקה, ראש ענף טנקים במפקדת קצין חימוש ראשי, ראש רפ"ט, ראש מחלקת מערכות ממונעות וראש מנהלת המרכבה והרק"ם (מנת"ק).

בשנים 1985–1988 שימש קידר קצין חימוש ראשי בדרגת תת-אלוף. במהלך תקופת כהונתו נעשה ניסיון בצה"ל לפירוק החיל והחלפתו בחטיבה הנדסית שתתקיים באג"א. קידר התנגד למהלכים אלו בהצלחה. באותה עת עסק החיל באחזקת כלי הלחימה בהם נעשה שימוש ברצועת הביטחון ובאינתיפאדה הראשונה. כמו כן פותחו בשנים אלו מרכבה 2, מרכבה 3, נגמ"ש הפומ"ה ונגמ"ש האכזרית.

לאחר פרישתו מצה"ל עמד קידר בראש עמותת חיל החימוש.

קישורים חיצוניים
----------------

* קורות חייו באתר חיל חימוש

| קציני הטכנולוגיה והאחזקה  |
| --- |
| קציני חימוש ראשיים | אשר פלד • צבי בן יעקב • דב שמר • עמנואל פרת • עמוס חורב • ינון עזרוני • עמוס חורב • חיים דומי • אלעזר ברק • בן-ציון בן-בשט • טוביה מרגלית • משה קידר • צבי אורן • עמי סגיס • מיכאל דיין • שלום קורן • זכריה חי • חיים רונן • איל אלוק • צביקה קראוס • אליעזר בן הרוש • מישל ינקו |
| קציני הטכנולוגיה והאחזקה | אילן אליה |
**אדוארד (אדי) האמל** (אנגלית: **Eddy Hamel**;‏ 21 באוקטובר 1902 - 30 באפריל 1943) היה שחקן כדורגל יהודי אמריקאי הולנדי ששיחק בקבוצת הכדורגל אייאקס אמסטרדם וניספה בשואה.

קורות חיים
----------

האמל נולד בניו יורק, והיה בן למהגרים הולנדים בארצות הברית. בשנות נעוריו עבר עם משפחתו לאמסטרדם. האמל הפך לכדורגלן מקצועני והיה השחקן היהודי הראשון שהגיע להרכב הראשון של הקבוצה, שאוהדיה מכנים עצמם "יהודים". האמל שיחק בתפקיד קיצוני ימני, ונחשב לאחד מחביבי אוהדי הקבוצה, והכינוי שלו עצמו היה "The Joden" ("היהודי"). מ-1922 עד 1930 שיחק במדי הקבוצה 125 משחקים ובהם הבקיע 8 שערים.

לאחר פרישתו ממשחק פעיל, שימש במשך שלוש שנים כמנג'ר של קבוצת הכדורגל אלקמריה ויטריקס, ובמקביל המשיך לשחק בקבוצת הוותיקים של איאקס.

לאחר כיבוש הולנד על ידי הנאצים נעצר ונשלח לאושוויץ, שם הופרד מאשתו יוהנה האמל-ויינברג וילדיו התאומים רוברט ופאול בני החמש, ונשלח למחנה העבודה בירקנאו ועבד במשך ארבעה חודשים במחנה. האמל נשלח לתאי הגזים במחנה ונרצח ב-30 באפריל 1943.

לקריאה נוספת
------------

* סיימון קופר, **"איאקס, הולנד והמלחמה - אנטישמיות, יהודים וכדורגל במלחמת העולם השנייה"**, הוצאת כתר מעריב, 2008.

קישורים חיצוניים
----------------

ויקישיתוף מדיה וקבצים בנושא **אדי האמל** בוויקישיתוף

* אדוארד האמל באתר ההנצחה ליהודי הולנד שנרצחו בשואה
* הגב החם של אדי האמל אתר אוהדי איאקס בארצות הברית
* דניאל שחק, היהודי של אייאקס, אתר ערוץ הספורט
* ניר קיפניס, בגלל המלחמה ההיא גלובס, 26 ביולי 2008
* הגב החם של אדי האמל הבלוג של ליאור אלפרוביץ
* דוד דודסון, זוכרים: הקריירות שנקטעו בשואה, חלק א', באתר nrg‏, 18 באפריל 2012
**אדריס אלברט "אדי" הפגוד** (אנגלית: **Edris Albert "Eddie" Hapgood**;‏ 24 בספטמבר 1908 - 20 באפריל 1973) היה כדורגלן אנגלי ששימש קפטן עבור ארסנל ונבחרת אנגליה בשנות ה-30.

קריירה
------

הפגוד נולד בבריסטול והחל את קריירת הכדורגל שלו באמצע שנות ה-20 כשחקן חובב במקביל לעבודתו כחלבן, לפני שפרץ לתודעה בקטרינג טאון מהפוטבול ליג הדרומית. ב-1927 הפגוד הועבר לארסנל של הרברט צ'פמן תמורת 950£. הפגוד היה שחקן צנום בתחילת דרכו בארסנל, אך עוזר המאמן טום ויטאקר כפה עליו להעלות במשקל בצורה מבוקרת, ולהפסיק להיות צמחוני. לימים הפגוד התפרסם בזכות כוחו הרב וממדי גופו.

הופעת הבכורה של הפגוד בארסנל הייתה במשחק נגד ברמינגהאם סיטי ב-19 בנובמבר 1927, ולאחר מכן הוא היה מחליפו של הבלם השמאלי הוראס קופ; רק בתחילת 1929 הוא הפך לשחקן הרכב קבוע עד תחילת מלחמת העולם השנייה ב-1939. הוא שיחק ב-35 משחקים או יותר בכל עונה בתקופה זו, וזכה למוניטין של שחקן הגנה הגון ורגוע. הפגוד החליף את טום פארקר בתפקיד הקפטן של ארסנל, והוביל את ההרכב של ארסנל שהיה דומיננטי מאוד בשנות ה-30 וזכה בחמש אליפויות ליגה ופעמיים בגביע ה-FA.

הפגוד שיחק 30 פעמים עבור נבחרת אנגליה, וערך את הופעת הבכורה שלו בתיקו 1 - 1 עם נבחרת איטליה, במשחק שנערך ברומא ב-13 במאי 1930. הפגוד שימש קפטן הנבחרת ב-21 משחקים, כשהפעם הראשונה הייתה במשחק המכונה "קרב הייבורי" שבו ניצחה אנגליה את אלופת העולם איטליה. אנגליה לא השתתפה במונדיאלים בתקופה זו, והמשחק נחשב לגמר גביע העולם "האמיתי". משחק זה התפרסם בגלל סגנונו הקשוח שגרם לפציעת שחקנים רבים, כולל הפגוד עצמו שסבל משבר באפו.

הפגוד גם היה הקפטן של אנגליה במשחק נגד נבחרת גרמניה שנערך בברלין ב-14 במאי 1938. שחקניה של אנגליה אולצו על ידי דיפלומטים בריטיים להצדיע במועל יד. במשחק עצמו, שאדולף היטלר לא נכח בו, ניצחה אנגליה בתוצאה 6 - 3.

הקריירה של הפגוד בן ה-30 נקטעה עם פרוץ מלחמת העולם השנייה. הוא שירת בחיל האוויר המלכותי בזמן המלחמה, במקביל להשתתפותו במשחקים לא רשמיים עבור ארסנל והנבחרת האנגלית. בתקופת המלחמה הפגוד הסתכסך עם הנהלת ארסנל, הושאל לצ'לסי ולבסוף עזב את ארסנל בנסיבות לא ברורות. הפגוד השתתף במדי ארסנל ב-440 משחקים רשמיים, בהם הבקיע שני שערים.

ב-1945 הוא כתב את אחת מאוטוביוגרפיות הכדורגל הראשונות, שנקראה "Football Ambassador", ולאחר המלחמה הוא החל לעסוק באימון. הוא אימן את בלקברן רוברס למשך תקופה קצרה, ולאחר מכן על ווטפורד ובאת' סיטי. לאחר מכן הוא עזב כליל את תחום הכדורגל; הפגוד היה נתון בקשיים כלכליים וביקש סיוע כספי מארסנל כיוון שמעולם לא נערך לא משחק פרידה מהמועדון, אך בארסנל שלחו לו רק 30£. בשנותיו האחרונות הוא ניהל שני הוסטלים של ימק"א בברקשייר ובדורסט. הוא מת ביום שישי הטוב של 1973.

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who, Independent UK Sports. מסת"ב 1-899429-03-4

קישורים חיצוניים
----------------

ויקישיתוף מדיה וקבצים בנושא **אדי הפגוד** בוויקישיתוף

* פרופיל, באתר Transfermarkt
* פרופיל, באתר National Football Teams
* כתבה ב-BBC על המשחק בין אנגליה לגרמניה
* אדי הפגוד באתר גלריית הדיוקנאות הלאומית שבלונדון
* רחוב כבוד לאגדת כדורגל, BBC,‏ 21 באוגוסט 2009

הערות שוליים
------------

1. ↑  בריאן גלנוויל, Raising hell, ספורסטאר ויקלי, 30/09/2006
2. ↑  בריאן גלנוויל, Other side of Arsenal, ספורסטאר ויקלי, 16/12/2006

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2011018760
* VIAF: 172649633
* WorldCat: lccn-nb2011018760

 |
**חוטם האיילה** היה שם שניתן במצרית עתיקה ליישוב כנעני עתיק שהתקיים בארץ ישראל ("חאריושה" במצרית: "ארץ שוכני החולות") באלף השלישי לפנה"ס.

היישוב נזכר בכתובת של וני הזקן, קצין צבא של פרעה פפי הראשון מהשושלת השישית, שמזכיר כי המקום מרד בשלטון מצרים העתיקה (לא ידוע כי בתקופת הברונזה הקדומה הייתה ארץ ישראל תחת שלטון מצרי, אך ידוע שבדרומה חיו אנשים ממוצא מצרי בתוך יישובים כנעניים ושהארצות ניהלו קשרי מסחר) וכי פרעה פפי הראשון הורה על מלחמה כנגדם, הקרב נערך בשתי חזיתות: אחת ימית - מה שמעיד ש"חוטם האיילה" היה מקום שישב על קו החוף, והשנייה קרקעית. בתום המלחמה הוכנע המקום (בהוראת פרעה הצבא המצרי החריב את הגפנים והיינות ושרף את המקום), רבים ממורדיו נהרגו והמצרים טוענים שלקחו רבים מהמורדים שנשארו בחיים כשבויי מלחמה יחד איתם בחזרה למצרים.

הוצע בעבר כי "חוטם האיילה" הוא הר הכרמל, אמנם אין תעודות שמפריכות או תומכות בזה.

הערות שוליים
------------

1. ↑  The Campaigns of Pepi I in Canaan
2. ↑  אמנון בן תור, "מבוא לארץ ישראל בתקופת הברונזה", האוניברסיטה העברית, 2014.
3. ↑  שרית פז, "עיור וערים בתקופת הברונזה בארץ ישראל", האוניברסיטה העברית, 2015.
דוגמאות לחוזק סיסמאות.
**חוזק סיסמה** הוא מדד ליעילותה של סיסמה בעמידה בפני ניחושים או התקפות. בדרך כלל, המדד מעריך כמה פעמים יצטרך אדם, שאין לו גישה ישירה לסיסמה, לנסות לנחש אותה. כוחה של סיסמה הוא פונקציה של אורך, מורכבות ואי-צפיות.

שימוש בסיסמה חזקה מקטין את הסיכוי לפריצה ביטחונית, אך אינו מחליף את הצורך בבקרות ביטחון אחרות. יעילותה של סיסמה בעלת חוזק מסוים מושפעת באופן ישיר מהתכנון והיישום של תוכנת מערכת האימות. עוד גורמים משפיעים הם עוצמת האבטחה של המידע (כולל סיסמאות) התלוי באופן האחסון והשידור שלו. ישנן דרכים להשיג סיסמאות ללא כל קשר לחוזקן, כמו למשל האזנות סתר, פישינג, רישום הקשות, הנדסה חברתית, חיטוט באשפה, התקפת הערוץ הצדדי וניצול נקודות תורפה בתוכנות.

קביעת חוזק הסיסמה
-----------------

ישנם שני גורמים המשפיעים על קביעת חוזק הסיסמה: הקלות בה יכול התוקף לבדוק את תוקפה של סיסמה מנוחשת, והמספר הממוצע של הפעמים שהתוקף יצטרך לנחש סיסמאות עד שימצא את הסיסמה הנכונה. אופן אחסון הסיסמה ושימושה קובע את הגורם הראשון, בעוד הגורם השני נקבע על ידי אורך הסיסמה, מספר סוגי הסמלים הקיימים בה, ואופן היווצרותה.

### אימות סיסמה מנוחשת

הדרך הברורה והישירה ביותר לבדוק סיסמה מנוחשת, היא פשוט לנסות להשתמש בה במקום הסיסמה המקורית. עם זאת, דרך זו היא איטית ורוב המערכות יחסמו את הגישה לאחר כמה ניסיונות כושלים להכנסת סיסמה באופן קבוע או זמני כאשר גם עיכוב זמני יכול להאט את כמות הניסיונות במידה שתהפוך את הבדיקה ללא רלוונטית. 

מערכות שדורשות ממשתמשיהן סיסמאות, צריכות לשמור את הסיסמאות של המשתמשים במקום כלשהו על מנת שיוכלו לבדוק את אמיתותה של סיסמה שמוזנת. בדרך כלל המערכת מאחסנת רק פונקציית גיבוב קריפטוגרפית של הסיסמה ולא את הסיסמה עצמה. אם פונקציית הגיבוב חזקה מספיק, קשה מאוד לשחזר דרכה את הסיסמה ולכן גם אם תוקף יצליח לקחתה, הוא לא יצליח לשחזר את הסיסמה באופן ישיר. עם זאת, אם קובצי המידע של פונקציית הגיבוב נגנבים, התוקף ידע את ערך הפונקציה, דבר שיאפשר לו לבדוק ניחושים בצורה מהירה. (ראה פיצוח סיסמאות (Password cracking))

ראו גם
------

* רישום הקשות
* פישינג
* פרצת אבטחה
* סיסמה

קישורים חיצוניים
----------------

* בחירת סיסמה טובה, "הפשע האלקטרוני"
* מדיניות סיסמאות במערכות Active Directory (אורכב 23.03.2011 בארכיון Wayback Machine)
* אמיתי זיו, רק לא 123456 | איך לנווט בג'ונגל הסיסמאות ומה עושים כשאי אפשר לזכור את כולן?, באתר TheMarker‏, 28 באוקטובר 2014

הערות שוליים
------------

1. ↑  "Cyber Security Tip ST04-002".  Choosing and Protecting Passwords. US CERT. Retrieved June 20, 2009.
חוט משיכה מפלדה באורך 75 רגל הנתון במארז פלסטיק. בקצה הגלוי יש וו לאחיזה בעת המשיכה.
השואת חוטי משיכה. למעלה: מפלסטיק, עם לולאה סגורה בקצהו. למטה: מפלדה, עם וו פתוח בקצהו.
**חוט השחלה**, (מכונה גם **חוט משיכה** או **סרט משיכה**, בז'רגון **שטלבנד** או **סטלבנד**, מגרמנית Stahlband), הוא כלי שמשמש חשמלאים להעביר חוטי הולכה בתוך צינור.

מבנה
----

חוטי משיכה עשויים כחוט בודד, מחומר חזק אך אלסטי כגון פלדה קפיצית ופיברגלס. בקצה החוט מחוברת לולאה או וו. החוט מיוצר עם עקמומיות קלה, ובדרך כלל כשאינו בשימוש מלופף על תוף כבלים.

חוטי משיכה מיוצרים באורכים ובעוביים שונים, עד לאורך מקסימלי של 80 מטר. ככל שחוט המשיכה עבה יותר כן גדול המשקל אותו הוא יכול למשוך.

אופן שימוש
----------

חוטי משיכה מיועדים להעברת מוליכים מבודדים וכבלי חשמל בתוך צינורות ריקים. החוט מושחל מצד אחד של הצינור הריק ונדחף עד לצידו השני, כאשר חוזק החוט מאפשר את דחיפתו, גמישותו והעקמומיות מאפשרים לו לעקוב אחרי תוואי הצינור, גם כשזה מפותל. עם התגלות קצה חוט המשיכה בצידו השני של הצינור, נקשרים אליו המוליכים או הכבל, ונמשכים חזרה באמצעות החוט דרך הצינור.

ניתן גם להשחיל שני חוטי השחלה בצדדים מנוגדים. אם לאחד מהחוטים המושחלים יש קצה בצורה של וו פתוח, אחד החוטים יכול לתפוס את השני, ולהמשך חזרה. אם מחברים זמזם לאחד הקצוות, ניתן לקבל אינדיקציה קולית כאשר החוטים נפגשים.

עבור כבלים כבדים ומרחקים גדולים נעשה שימוש במכונות אשר דוחפות או יורות את חוט המשיכה דרך הצינור, ואף מושכות את החוט לאחר חיבורו.

קישורים חיצוניים
----------------

ויקישיתוף מדיה וקבצים בנושא **חוט משיכה** בוויקישיתוף
* Using fish tape to pull electrical wire through Liquid-Tight conduit, באנגלית, סרטון באתר יוטיוב}

| כלי עבודה |
| --- |
| 

|  |  |
| --- | --- |
| אזמל • גרזן • דיסק חיתוך • חוט בנאים • חוט משיכה • טסטר • כליבה‏ (קלמרה) • כף בנאים‏ • לדרמן • מברג • מחרטה • מסור • מסור אנכי • מסור חרב • מסור נימה • מסור עגול • מסור שרשרת • מספריים • מעדר • מפתח ברגים • מפתח צינורות • מפתח שוודי • מקדחה • מקצועה • מרית • משפך • משרט • סולם • מלחציים • סכין • פטיש • פטיש אוויר • פלייר • פלס בנאים • קת • רשת • שטיכמוס |  |

 |
**תא ערפל**, או **לשכת וילסון** הוא גלאי חלקיקים שהיה בשימוש נרחב בניסויי פיזיקת חלקיקים במהלך המאה ה-20.

עקבות של קרינה מייננת בתא ערפל

אופן פעולה
----------

תא ערפל מבוסס על העיקרון שלפיו יונים יכולים לשמש כאתרי התגרענות לצורך התעבות של אדי מים, במיוחד אם האוויר נמצא במצב רוויית יתר. כאשר חלקיק טעון נכנס לתוך התא, הוא מיינן את אטומי האוויר שלאורך מסלולו, ויונים אלה גורמים להתעבות של אדי המים סביבם. כתוצאה מכך, "שבילים" של טיפות מים זעירות מציינים את המסלול שעבר החלקיק. אם מפעילים על החלקיק שדה מגנטי, ניתן לקבוע על-פי מסלולו את הסימן של המטען שלו ואת יחס המסה למטען שלו (ראו ספקטרומטר מסה).

בגרסה הראשונית שלו, היה תא הערפל מלא באדי מים, וברגע המתאים התרחשה בו התרחבות אדיאבטית, אשר ציננה את האדים וגרמה להם להתעבות.

היסטוריה
--------

את תא הערפל בנה הפיזיקאי הסקוטי צ'ארלס וילסון, אשר חקר את היווצרותם של עננים ותופעות אופטיות באוויר לח. לצורך מחקריו אלה הוא בנה תאים שהתבססו על התרחבות אדיאבטית שגורמת להתעבות של אדים, ותוך כדי כך הוא גילה שיונים יכולים לשמש כמרכזי התעבות. בהתבסס על כך, הוא בנה את הדגם הראשון של תא ערפל ב-1911, והמצאתו זו הוכיחה את עצמה מיד כאמצעי מחקר חשוב ואף מהפכני בפיזיקה גרעינית. וילסון קיבל עליה פרס נובל לפיזיקה לשנת 1927. בתא הערפל של וילסון נבדקו והוכחו קיומן ומהלכן המדויק של תגובות של אטומים עם חלקיקי-אלפא, קיום הפוזיטרון ותופעות חלקיקיות אחרות. בשל היותו המכשיר היחיד באותה תקופה שעזר לראות את החלקיקים, נקרא תא הערפל "השופט העליון של הפיזיקה הגרעינית". 

עם הזמן, תא הערפל שוכלל (כך, למשל, נבנה תא ערפל אוטומטי, אשר הפעיל את עצמו כאשר מונה גייגר שהוצמד לו גילה מעבר של חלקיק), ונבנו תאים אחרים, שהתבססו על אותו עיקרון או עיקרון דומה. כך, בשנת 1936 נבנה תא הפעפוע, ובשנת 1952 - תא הבועות, שהוא גדול ויעיל יותר מתא הערפל, ואשר בסופו של דבר החליף אותו.

קישורים חיצוניים
----------------

ויקישיתוף מדיה וקבצים בנושא **תא ערפל** בוויקישיתוף
* תא ערפל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4171361-8
* NDL: 00565939

 |
מכ"ם מחפש מטרות לנעילה, על גבי ספינה גרמנית
**נעילה** (באנגלית: **Lock-on**) היא תכונה של מערכות מכ"ם רבות אשר מאפשרת עקיבה אוטומטית אחרי מטרה מסוימת. התכנון הראשוני של נעילה היה עבור מערכת Airborne Interception radar, Mark VIII, מכ"ם אוויר-אוויר על בסיס גלי מיקרו שהיה בשירות חיל האוויר המלכותי הבריטי מ-1941 ועד סוף מלחמת העולם השנייה. השימוש הנרחב הראשון שלו היה במכ"ם הקרקעי SCR-584 של צבא ארצות הברית.

סוגים
-----

### ביות אקטיבי

ביות אקטיבי (באנגלית: Active radar homing או ARH) היא שיטת הנחיה בשימוש טילים, בה לטיל המונחה יש מכ"ם המשמש משדר ומקלט בו זמנית, ומקטע אלקטרוניקה המאפשר לו למצוא ולעקוב אחר מטרה באופן אוטונומי. בנאט"ו נהוג לסמל שגור טיל אוויר-אוויר מתביית כזה בכינוי "Fox Three".

### ביות חצי-אקטיבי

עם מכ"ם חצי אקטיבי, פלטפורמת השיגור רוכשת את המטרה במכ"ם החיפוש שלה. הפלטפורמה "מאירה" את המטרה עבור טיל בעזרת מכ"ם משדר עם אלומה צרה ממוקדת (השונה מאלומות החיפוש). כאשר המכ"ם הפסיבי השייך למערכת ההנחיה של הטיל יכול "לראות" את אותות הרדיו המוחזרים מהמטרה. הטיל יבצע נעילה על המטרה בעזרת אותות אלו ואז הוא מוכן לשיגור.

### ביות פסיבי

טילים מסוימים יכולים להשתמש בניסיונות של משבש אותות ליצור רעש מפריע, ולמעשה להתביית על השידור של המשבש באופן פסיבי (ללא צורך בשידור כמו במקרים הקודמים). 

### ביות על קרינת IR

מטרה הפולטת קרינה אינפרא-אדומה יכולה לשמש מקור עבור מערכת ביות של טיל. נעילה יכולה להתבצע כאשר טיל מודלק (Power-up) והוא קולט את חתימת ה-IR המגיעה מהמטרה.

ראו גם
------

* מכ"ם בקרת אש
**גינטר וכטרסהויזר** (בגרמנית: **Günter Wächtershäuser**;‏ נולד בשנת 1938 בגיסן) הוא כימאי גרמני, שהפך לעורך דין לפטנטים, אשר ידוע רבות מעבודתו על מוצא החיים, ובמיוחד "תאוריית עולם ברזל-גופרית" (Iron-sulfur world theory), תאוריה לפיה לחיים על כדור הארץ יש מקור הידרותרמי. התיאוריה עולה בקנה אחד עם ההשערה שהחיים מקורם בסמיכות לנביעות הידרותרמיות בקרקעית הים.

ביוגרפיה
--------

וכטרסהויזר למד כימיה בשנים 1958–1965 באוניברסיטת מרבורג (אנ'), שם קיבל את הדוקטורט בכימיה בשנת 1965. משנת 1966 הוא למד עריכת דין לפטנטים במשרד עורכי דין גרמני ובאיסטמן קודאק ושות' בארצות הברית. בשנת 1969 הוא הוסמך כעורך דין לפטנטים במינכן, ובשנת 1970 הוא הקים את משרד עורכי הדין "וכטרסהויזר והרץ" (Kanzlei Wächtershäuser & Hartz). בשנת 1983 התיידד עם הפילוסוף קרל פופר, שההמלצה שלו עליו אפשרה לו לפרסם בכתבי עת מקצועיים. בשנת 1988 פרסם לראשונה את התאוריה שלו על מוצא החיים. הכימאית קלאודיה הובר (Claudia Huber) ביצעה ניסויים באוניברסיטה הטכנית של מינכן כדי לבדוק את התאוריה שלו. הוא עבד יחד גם עם המיקרוביולוג קרל שטטר (אנ').

מוצא החיים בעולם ברזל-גופרית
----------------------------

לדברי וכטרסהויזר, החיים על פני כדור הארץ החלו במינרלים של ברזל וגופרית, כלומר סולפידים, שנוצרים עד היום בתהליכים גאולוגיים בהרי הגעש בעומק הים, מה שמכונה מעשנות שחורות, ואולי התרחשו לעיתים קרובות הרבה יותר במיליוני השנים הראשונות של כדור הארץ. היתרון של רעיון זה על פני תאוריות אחרות הוא בכך שהוא יכול להסביר כיצד ניתן לקשר בין יצירה של ביומולקולות למקור אנרגיה זמין ואמין באופן רציף. מקור אנרגיה זה מורכב מחיזור של מינרלי גופרית ברזל מחומצנים באופן חלקי כמו פיריט עם מימן תוך מתן אנרגיה מספקת לתגובות הסינתזה האנדותרמיות של אבני בניין מונומריות של ביומולקולות ולפילמור שלהן.

פרסים
-----

בשנת 1993 קיבל וכטרסהויזר את הפרס השנתי של האקדמיה למדעים ומדעי הרוח של בוואריה (אנ') ובשנה שלאחר מכן הוא קיבל מעמד של מרצה מן החוץ לביוכימיה אבולוציונית באוניברסיטת רגנסבורג (אנ'). בשנת 1999 קיבל וכטרסהויזר את פרס הכימיה של בון (Bonner Chemiepreis), ובשנת 2008 הוא קיבל מינוי של פרופסור אורח באוניברסיטת קרוליינה הצפונית בצ'אפל היל.

פרסומים
-------

* *Origin of Life: Life as We Don't Know It*. Science **289**, 2000, 1307–1308, online.
* *Evolution of the First Metabolic Cycles*. Proceedings of the National Academy of Sciences **87**, 1990, 200–204 online.
* *The origin of life and its methodological challenge*. J Theor Biol **187**, 1997, 483–494.

קישורים חיצוניים
----------------

ויקישיתוף מדיה וקבצים בנושא **גינטר וכטרסהויזר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1077055994
* ISNI: 0000 0000 1346 9968
* NLP: A28330171
* VIAF: 311428119
* WorldCat: viaf-311428119

 |
**קינג דאיימונד** (**מלך יהלום** - **King Diamond**) הוא כינויו של **קים בנדיקס פטרסון** (נולד ב-14 ביוני 1956) הוא זמר אימה דני, שהיה סולנה של להקת המטאל הדנית מרסיפול פייט. קינג דאיימונד הוא גם שמה של הלהקה שהקים קינג דאיימונד לאחר שעזב את מרסיפול פייט. קינג דאיימונד ידוע בשירתו האופראית ה"מייללת", והוא נחשב לאחד הזמרים המוערכים והמשפיעים ביותר בעולם המטאל[דרוש מקור].

ביוגרפיה מוזיקלית
-----------------

לאחר התפרקותה של מרסיפול פייט באמצע שנות ה-80, קינג דאיימונד, החליט להקים להקה משלו, ויחד עם שני חברי מרסיפול פייט שעזבו איתו התחיל להוציא אלבומים בשם קינג דאיימונד, עם צליל פחות מסורתי ועם יותר דגש על שירתו האופראית וה"מייללת". גם רמת השטניות של הטקסטים הייתה פחותה מבעבר. בשם קינג דאיימונד יצאו 12 אלבומים שכולם קיבלו ביקורות טובות, וכשמרסיפול פייט התאחדו ב־1993 קינג המשיך כסולן בשתי הלהקות לסירוגין.

אפשר לשמוע את קינג דאיימונד גם בפרויקט המטאל השאפתני של דייב גרוהל פרובוט מ־2002. בשנת 2003 הוציא קינג דאיימונד את האלבום The Puppet Master,אלבום קונספט המבוסס על סיפור אימה המתרחש בתיאטרון בובות בבודפשט. למרות הקריצה הבולטת לאלבום Master of Puppets של מטאליקה (קינג דאיימונד הוא חבר של לרס אולריך, המתופף של מטאליקה), אין למעשה קשר תוכני או אחר בין שני האלבומים.

סגנונו של קינג דאיימונד
-----------------------

מבחינה מוזיקלית, קינג דאיימונד התרחק מסגנון המטאל קלאסי/ת'רש מטאל של מרסיפול פייט, האופייני לשנות השמונים, ואימץ סגנון יותר קודר ופחות מהיר, המהווה ניצנים ראשונים של מוזיקת מטאל גותי/בלאק מטאל. עם זאת, המוזיקה שלו עשירה בסולואים טכניים ומלודיים של גיטרה חשמלית.

מבחינת ההופעה החיצונית, על גבי עטיפות האלבומים, הן של מרסיפול פייט והן של קינג דאיימונד, מופיע קינג דאיימונד כשכל פרצופו צבוע, כך שעל כל לחי מצויר צלב הפוך. בהופעות, בנוסף לפרצופו הצבוע, קינג דאיימונד לובש גלימות שחורות ומחזיק צלבים. בשל כל אלה, קינג דאיימונד נחשב לאחד מאבותיו הרוחניים של הבלאק מטאל.

חברי ההרכב
----------

* קינג דאיימונד- שירה וקלידים
* אנדי לה רוק- גיטרה וקלידים
* מייק וויד- גיטרה
* האל פאטינו- בס
* מאט תומפסון- תופים

אלבומים
-------

* 1986: Fatal Portrait
* 1987: Abigail
* 1988: "Them"
* 1989: Conspiracy
* 1990: The Eye
* 1995: The Spider's Lullabye
* 1996: The Graveyard (אנ')
* 1998: Voodoo
* 2000: House of God
* 2002: Abigail II: The Revenge
* 2003: The Puppet Master
* 2007: Give Me Your Soul...Please

קישורים חיצוניים
----------------

ויקישיתוף מדיה וקבצים בנושא **King Diamond** בוויקישיתוף
* 
* King Diamond, ברשת החברתית פייסבוק

* King Diamond, ברשת החברתית טוויטר

* King Diamond, במסד הנתונים הקולנועיים IMDb (באנגלית)

* King Diamond, באתר MusicBrainz (באנגלית)

* King Diamond, אמן באתר Encyclopedia Metallum (באנגלית)

* King Diamond, באתר Yandex.Music (ברוסית)

* King Diamond, באתר Discogs (באנגלית)

* King Diamond, באתר Songkick (באנגלית)

* King Diamond, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb140070999 (data)
* GND: 134729234
* ICCU: DDSV001864
* ISNI: 0000 0000 7839 7117
* LCCN: n95045246
* MusicBrainz: 02808ac2-15ad-4997-a33c-00ae94203e89
* NKC: ola2002152151
* NLP: A27632209
* VIAF: 84964713
* WorldCat: lccn-n95045246

 |
**הו קנדה!** (באנגלית: **O Canada!**) הוא סרט 360 מעלות המוצג בביתן קנדה באזור תצוגת העולם של פארק השעשועים אפקוט שבאתר הנופש דיסניוורלד באורלנדו, פלורידה.

שמו של הסרט מתבסס על "הו קנדה!" - המנון קנדה. 

הסרט נועד להציג את ההיסטוריה, התרבות, והאופי של קנדה, ומבצע זאת באמצעות צילומים פנורמיים היקפיים של אתרים בעלי חשיבות ואירועים בקנדה ובהם פרובינציות קוובק ואונטריו, העיר ונקובר ונהר אוטווה. כן ניתן לראות בסרט את המשטרה הרכובה המלכותית של קנדה ומופע פסטיבל הרודיאו של העיר קלגרי (Calgary Stampede).

הסרט צולם בשנת 1981 על ידי חברת WED מיזמים ומוצג מאז פתיחת פארק השעשועים ב-1 באוקטובר 1982 עד ימינו.

היסטוריה
--------

הסרט הופק בהשראת סרט 360 מעלות דומה שנקרא "קנדה 67" (**Canada 67**) בהפקת הבמאי הקנדי רוברט בארקלי והוצג בביתן של חברת בל קנדה בתערוכת אקספו 67 שנערכה במונטריאול שבקנדה.

בארקלי ביקר קשות את גרסת דיסני לסרט בטענה שהגרסה של דיסני שטחית, ומציגה את דמותה של קנדה באמצעות סטריאוטיפיים. 

במהלך עשרים השנים שחלפו מאז צילום הסרט, הסרט נותר בלא שינוי. ביקורת ציבורית רבה הועלתה כנגד הסרט, המציג תמונה מיושנת של קנדה, ולאחר לחץ ציבורי שנמשך כשבע שנים, ביוזמת רשות התיירות הקנדית, הסכימה חברת וולט דיסני לעדכן את הסרט. מספר קטעים מהסרט צולמו מחדש בשנת 2007, ובמסגרתם עודכנו צילומי הערים הקנדיות, וכן צולמו מחדש מפלי ניאגרה. 

לסרט הוקלט פסקול חדש בהנחייתו של מרטין שורט. שיר הנושא של הסרט: "קנדה (את מסע לחיים)" ("Canada (You're a Lifetime Journey)") הוקלט מחדש על ידי אווה אווילה, זוכת העונה הרביעית של הגרסה הקנדית של "כוכב נולד" (Canadian Idol).

ראו גם
------

* הו קנדה! - המנון קנדה.

קישורים חיצוניים
----------------

* אתר האינטרנט הרשמי של הו קנדה!

* "הו קנדה!", במסד הנתונים הקולנועיים IMDb (באנגלית)
* כתבה באתר Canwest News בעניין עדכון הסרט

| עיינו גם בפורטל: |
| --- |
|  | **פורטל דיסני** |

| אפקוט |
| --- |
| עולם העתיד | ספינת החלל כדור הארץ • אינובנשונס • עולם האנרגיה • המשימה: חלל • סוארין • טסט טרק • דמיון! • האדמה • הימים החיים |  |
| גלריית מדינות העולם | מקסיקו • נורווגיה • סין • גרמניה • איטליה • ההרפתקה האמריקאית • יפן • מרוקו • צרפת • הממלכה המאוחדת • קנדה |
| מתקנים שאינם פעילים | הורייזונז • פלאי החיים • כפר המילניום • עולם התנועה |
**גִינְגָה** (**Guinga**) הוא כינויו של **קרלוש אלתיר דה סואזה למוש אסקובר** (**Carlos Althier de Souza Lemos Escobar**‏; נולד ב-10 ביוני 1950) הוא מלחין, גיטריסט וזמר ברזילאי.

ביוגרפיה
--------

גינגה נולד במדוריירה (Madureira), שכונה של מעמד הפועלים בריו דה ז'ניירו. כילד הוא כונה גרינגו בשל צבע עור הלבן, וכינויו "גינגה" נוצר בשל הדרך בה ביטא את המילה.

דודו של גינגה לימד אותו לנגן בגיטרה בגיל אחת עשרה. גינגה החל להלחין מוזיקה בגיל 14. ב-1967, בגיל 17, הגיע שירו "Sou Só Solidão" (אני רק בודד) לשלב הגמר בפסטיבל הבינלאומי לשירה (Festival Internacional da Canção) שארגנה רשת הטלוויזיה רדה גלובו. בגיל 26 הוא החל ללמוד גיטרה קלאסית אצל ז'ודסיל דמאסנו (Jodacil Damasceno).

במהלך שנות ה-70 ליווה גינגה זמרים ידועים דוגמת בת קארוואליו (Beth Carvalho) וז'ואאו נוגירה (João Nogueira) והקליט עם זמרי הסמבה ידועים כקרטולה (Cartola) וקלרה נונש (Clara Nunes). הוא אף החל בכתיבת שירים תוך שיתוף פעולה פורה עם המשורר והליריקן פאולו סזר פיניירו (Paulo Cesar Pinheiro). שיריהם הוקלטו על ידי אמנים חשובים דוגמת אליס רז'ינה, נלסון גונסלווש (Nelson Gonçalves), מיוושה (Miúcha), קלרה נונש ומישל לגראן.

בתקופה זו החל גינגה בקריירה מקבילה ברפואת שיניים שבה עסק במשך קרוב לשלושים שנים.

קריירת המוזיקה שלו המריאה בשנות ה-90, כאשר איבן לינש (Ivan Lins) וויטור מרטינש (Vitor Martins) הקימו את חברת התקליטים ולאש (Velas) במטרה להוציא לאור את האלבום הראשון של גינגה שבו שירים שהוא כתב יחד עם הפזמונאי אלדיר בלנק (Aldir Blanc).

גינגה ידוע בכך שהוא שואב את השראתו מסוגות מוזיקליות רבות כולל שורו, סמבה, באיאו (baião), פרבו (frevo), מודיניה (modinha), ואלס, פוקסטרוט, בלוז, מוזיקה קלאסית וג'אז. יצירותיו הן בדרך כלל מורכבות מבחינה הרמונית וקצבית, אבל הן מלודיות ומלאות רגש.

במאי 2012 הופיע גינגה בישראל בלוויית להקת שורולה.

דיסקוגרפיה
----------

* *Simples e Absurdo* (1991) Velas
* *Delírio Carioca* (1993) Velas
* *Cheio de Dedos* (1996) Velas
* *Suíte Leopoldina* (1999) Velas
* *Cine Baronesa* (2001) Velas
* *Noturno Copacabana* (2003) Velas
* *Graffiando Vento* - Guinga & Gabriele Mirabassi (2004) Egea
* *Casa de Villa* (2007) Biscoito Fino
* *Rasgando Seda* - Guinga + Quinteto Villa-Lobos (2012) Sesc

קישורים חיצוניים
----------------

* אתר האינטרנט הרשמי של גינגה (בפורטוגזית)

* גינגה, במסד הנתונים הקולנועיים IMDb (באנגלית)

* גינגה, באתר AllMusic (באנגלית)

* גינגה, באתר MusicBrainz (באנגלית)

* גינגה, באתר Discogs (באנגלית)

* גינגה, באתר Songkick (באנגלית)
* רשימת אלבומים, כולל לחנים שלו שבוצעו בידי אחרים
* Guinga Rising מאמר של דניאלה תומפסון על חייו ועבודתו של המלחין.

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 9075886
* BnF: cb14184193m (data)
* GND: 1080883878
* ISNI: 0000 0000 5260 0914
* LCCN: nr96024705
* MusicBrainz: 4aba054e-70d0-4779-a413-fbaaa95bb712
* RERO: 02-A025009647
* VIAF: 22042028
* WorldCat: lccn-nr96024705

 |
שני אנשים האוחזים בחפץ אחד באופן שמעשה ההגבהה מושלם מצד כל אחד מהם
במשפט העברי, **הואיל ויכול לנתקו** היא סברא האומרת, כי כאשר אדם אוחז חפץ בצורה חלקית, אך בכוח אחיזה חלקית זו יש לו שליטה מוחלטת על כל החפץ, כך שהוא יכול למשוך את כל החפץ לרשותו, נחשב הדבר כאילו החפץ ברשותו.

המקור בתלמוד
------------

במסכת בבא מציעא רצה האמורא רבי אבהו לומר, כי המגביה חפץ בצורה חלקית, והחלק השני מוגבה על ידי אדם אחר - דבר הגורם בעייתיות בקניין הגבהה אותו הוא מבקש ליישם (שכן קניין הגבהה הוא מעשה קניין הנגרם על ידי שמורה ומראה כי החפץ הנקנה הוא בשליטתו וברשותו), ניתן לומר כי הקניין חל אף על פי שחציו השני הוא ביד אחר, מכיוון שהוא יכול לנתקו מאחיזת האחר במשיכה קלה, כך שאין אחיזת האחר גורמת בעייתיות בקניינו.

הגמרא, מגיעה למסקנא, כי הלכה זו של רבי אבהו אינה נכונה כלל ואולי אף לא אמרה מעולם, שכן כאשר חפץ מסוים מוגבה בחלקו השני ביד אחר, נמצא שאין לפנינו כלל מעשה הגבהה, כי מהותו של מעשה הגבהה הוא שכולו יהיה מוגבה מהמקום האחר בו הוא היה; ואילו כאן, חלקו עדיין נמצא ועומד ביד השני האוחזו. למרות זאת, פוסק הרמב"ם, כי מהגמרא ניתן להסיק ש"יכול לנתקו" היא סברא נכונה מצד עצמה ובכוחה להסיר את הבעייתיות שבאחיזת האחר מצד היותה מורה על החיסרון בבעלותו, שהרי "יכול לנתקו" אומר כי בכוחו להסיר את אחיזת האחר מהחפץ בקלות ואם כן כל החפץ למעשה ברשותו, אלא שבקניין הגבהה יש בעיה צדדית אחרת, והיא החיסרון שבעצם קניין ההגבהה, שהרי חפץ שנמצא ביד אחר אינו מוגבה כלל.

פסק הרמב"ם
----------

על פי את פוסק הרמב"ם, כלל בהלכות קניין חליפין. כאשר אדם מקנה לחבירו בגד כדי לקנות תחתיו דבר אחר - שזה הוא מהות קניין החליפין, גם אם הקונה אינו אוחז את הבגד לחלוטין, כך שהוא לא לגמרי ברשותו, אם הוא יכול לנתקו - די בכך.

פסק חכמי התוספות
----------------

חכמי התוספות חלוקים על הרמב"ם, והם סבורים של "יכול לנתקו" אין כל משמעות הלכתית. על פי זה הם פוסקים הלכה כזו: אדם הקונה חפץ בקניין משיכה, ומכניס אותו לרשותו, ואדם אחר אוחז בחפץ בצורה שהוא יכול לנתקו, אין אחיזת האחר מפריעה לקניינו של האדם הקונה את החפץ, שכן כשם ש"יכול לנתקו", אינה מחשיבה את החפץ ברשותו של האוחז, כך היא לא יכולה להפריע לאדם אחר לקנות את החפץ.

במקום אחר פוסקת הגמרא, כי אדם הנותן לאשתו גט, ולאחר שנתן את הגט בידה לשם גירושין, הוא אוחז עדיין את הגט בצורה שהוא יכול לנתקו מידה, היא לא מגורשת, שכן על הגט להיות "ספר כריתות" - כלומר ספר ומסמך הכורת אותה ממנו **לחלוטין**, ואם היא עדיין קשורה אליו בשעת נתינת הגט, אין הגט נחשב ל"ספר כריתות".

הערות שוליים
------------

1. ↑  על פי הסבר הקצות החושן.
2. ↑  תלמוד בבלי, מסכת כתובות, דף ל"ג, עמוד ב'.
**נעולים** הוא משחק טלוויזיה בהפקת רשת וחברת ההפקה ההולנדית "PARK LANE" ובהנחיית גיא זו ארץ. המשחק משלב ידע, אסטרטגיה ומזל. השעשועון שודר בימי שני ב-21:00, לאחר שידור החדשות בערוץ 2.

על המשחק
--------

האולפן ממנו משודר השעשועון נמצא בהולנד במתחם שידורים מקומי.

חוקי השעשועון
-------------

על זוג מתמודדים לצאת מ-45 דלתות מחמישה מעגלים על מנת להרוויח מעל חצי מיליון שקלים. ברשותם חמישה מפתחות בלבד, כך שאם אזלו המפתחות המשחק נגמר. אחרי שזוג המתמודדים פתח את דלת המעבר של המעגל הרביעי, הוא יכול לבחור אם לעבור בדלת המעבר ולשחק את המעגל החמישי או לבחור לפרוש מהמשחק וללכת הביתה עם כל הכסף שצבר. אם מפתח הבונוס שצמד המתמודדים קיבל במעגל הרביעי הוא המפתח האחרון שנשאר הוא יהיה חייב לפתוח את דלת המעבר של המעגל הרביעי, אחרת המשחק נגמר.

במשחק קיימות 3 סוגי דלתות:

* דלת כחולה - דלת כסף בה על המתמודדים לענות על שאלת טריוויה. אם ענו נכונה הם מרוויחים סכום כסף אך אם שגו בפתרון השאלה הם מפסידים מפתח.
* דלת מעבר - מעבירה את המתמודדים למעגל הבא, המעבר יחסיר את המפתח ממצבור המפתחות של המתמודדים.
* דלת אדומה - בפתיחת דלת מסוג זה מאבדים המתמודדים מפתח ובנוסף הם מפסידים את כל הכסף שצברו.

בכל מעגל מספר הדלתות משתנה:

| מס׳ מעגל | דלתות במעגל | דלתות כסף | דלתות מעבר | דלתות אדומות | סכום הכסף מדלת כסף | הערות |
| --- | --- | --- | --- | --- | --- | --- |
| 1 | 3 | 2 | 1 | 0 | 1,000 ש"ח |  |
| 2 | 6 | 4 | 1 | 1 | 2,500 ש"ח |  |
| 3 | 9 | 7 | 1 | 1 | 5,000 ש"ח | מעבר בדלת המעבר מקנה 5 מפתחות נוספים. |
| 4 | 12 | 10 | 1 | 1 | 10,000 ש"ח | אחת דלתות הכסף מביאה מפתח |
| 5 | 15 | 12 | 1 | 2 | 20,000 ש"ח | דלת המעבר מכפילה את הסכום שהשיגו המתמודדים. 2 מהדלתות מביאות 2 מפתחות. |

המתמודדים אינם מודעים לסוגי הדלתות טרם פתיחתן ולכן כרוך בבחירתם אלמנט של מזל.

בתחילת תוכנית, מציגים לצופה את מיקומי הדלתות שנקבעו לשחקנים.

קישורים חיצוניים
----------------

* "נעולים", באתר "רשת"

הערות שוליים
------------

1. ↑  נעולים באתר רשת(הקישור אינו פעיל, 19.1.2021)
גנרל **גינטר פון אנגרן** (בגרמנית: **Günther von Angern**;‏ 5 במרץ 1893 – 2 בפברואר 1943) היה מפקד בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

פון אנגרן נולד ב-5 במרץ 1893 בקולברג, שהשתייכה לאימפריה הגרמנית. בשנת 1911 התגייס קריוול לצבא הגרמני הקיסרי, והצטרף לרגימנט היגר ה-6, ולחם בשורותיו במהלך מלחמת העולם הראשונה, וב-22 במרץ 1916 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה שנייה, וצלב הכבוד של מלחמת העולם 1914/1918.

לאחר המלחמה הצטרף פון אנגרן לרייכסווהר, ומילא בו תפקידי פיקוד ומטה. באביב 1935 מונה פון אנגרן למפקד רגימנט הפרשים ה-9 (הפרוסי), וב-1 באוקטובר 1935 הועלה לדרגת אוברסט לוטננט. ב-1 במרץ 1938 הועלה לדרגת אוברסט, וב-10 בנובמבר 1938 מונה למפקד חטיבת הרובאים ה-3.

### מלחמת העולם השנייה

עם פרוץ המלחמה היה פון אנגרן מפקד חטיבת הרובאים ה-3, ולחם עימה במהלך המערכה בפולין כחלק מדיוויזיית הפאנצר ה-3 במסגרת הקורפוס הממונע ה-19. ב-4 בדצמבר 1939 מונה פון אנגרן למפקד חטיבת הרובאים ה-11, ולחם עימה במהלך המערכה על צרפת, ועל פעולותיו בקרבות קיבל ב-5 באוגוסט 1940 את עיטור צלב האבירים של צלב הברזל. ב-1 באוגוסט 1940 הוכפפה החטיבה לדיוויזיית הפאנצר ה-11, ובמהלך המערכה בבלקן לחם פון אנגרן עם הדיוויזיה כחלק מהקורפוס הממונע ה-14 במסגרת ארמיית הפאנצר הראשונה. במהלך מבצע ברברוסה לחם פון אנגרן עם הדיוויזיה כחלק מהקורפוס הממונע ה-48 במסגרת ארמיית הפאנצר הראשונה, והשתתף בקרב אומן, קרב קייב ובקרבות באזור ז'יטומיר. ב-15 באוגוסט 1941 מונה פון אנגרן למפקד דיוויזיית הפאנצר ה-11, וב-24 באוגוסט נפצע באורח קשה ואושפז בבית חולים. ב-1 באוקטובר 1941 הועלה פון אנגרן לדרגת גנרל מיור, וב-8 במרץ 1942 קיבל את עיטור הצלב הגרמני בזהב. ב-1 בספטמבר 1942 מונה פון אנגרן למפקד דיוויזיית הפאנצר ה-16, שהייתה חלק מקורפוס הפאנצר ה-14 במסגרת הארמייה השישית, ולחם עימה בקרב סטלינגרד, וב-1 בדצמבר 1942 הועלה לדרגת גנרל לוטננט. בינואר 1943 הועברה הדיוויזיה תחת פיקוד הקורפוס ה-11 בחלקה הצפוני של העיר, וב-2 בפברואר 1943 עם כניעת הכוחות הגרמניים, התאבד פון אנגרן.

קישורים חיצוניים
----------------

ויקישיתוף מדיה וקבצים בנושא **גינטר פון אנגרן** בוויקישיתוף
* גינטר פון אנגרן באתר lexikon-der-wehrmacht (בגרמנית)
**יִיזִ'י רוּסנוֹק** (בצ'כית: **Jiří Rusnok**; נולד ב-16 באוקטובר 1960 באוסטרבה) הוא פוליטיקאי וכלכלן צ'כי, איש המפלגה הסוציאל-דמוקרטית לשעבר, כעת בלתי מפלגתי, שכיהן כראש הממשלה הזמנית של הרפובליקה הצ'כית מ-25 ביוני 2013 עד 29 בינואר 2014. שימש כשר האוצר בשנים 2001–2002 וכשר התעשייה והמסחר בשנים 2002–2003. היה בעבר גם היועץ לענייני כלכלה של נשיא צ'כיה, מילוש זמאן, ומכהן גם כחבר במועצה הכלכלית-לאומית שליד ממשלת צ'כיה.

ביוגרפיה
--------

ייז'י רוסנוק נולד בשנת 1960 בוויטקוביצה, בעיר אוסטרבה. הוא למד כלכלה באוניברסיטה לכלכלה בפראג עד שנת 1984. בהמשך, בשנות המשטר הקומוניסטי בארצו, עבד בוועדה הממלכתית לתכנון ובמשרד הפדרלי לתכנון אסטרטגי של צ'כוסלובקיה. לפני מהפכת הקטיפה עמד להתקבל לשורות מפלגת השלטון הקומוניסטית.

אחרי החזרת המשטר הדמוקרטי, בשנות ה-90, עבד רוסנוק כמנהל מחלקה בקונפדרציה של האיגודים המקצועיים (1998-1992). בשנת 1998 נכנס לחיים הפוליטיים כחבר במפלגה הסוציאל-דמוקרטית הצ'כית. הוא כיהן כשר האוצר בממשלת מילוש זמאן בשנים 2001–2002 ומאוחר יותר כשר התעשייה והמסחר בממשלת ולדימיר שפידלה. בעקבות מחלוקת עם שפידלה, בשנת 2003 הוא התפטר מן הממשלה ומן הפרלמנט ובמרץ עזב את החיים הפוליטיים. בשנת 2010 עזב את המפלגה הסוציאל-דמוקרטית. עבד לאחר מכן במגזר הפרטי.

בשנים 2005–2012 היה יושב ראש האיגוד של קרנות הפנסיה. בשנים 2006–2013 שימש כיושב ראש מועצת המנהלים ומנכ"ל קרן הפנסיה ING. החל משנת 2009 שימש כיושב ראש המועצה לפיקוח הציבורי על המדיה האודיו-וויזואלית.

ראש ממשלה
---------

רוסנוק התמנה ביוני 2013 לראש ממשלה זמנית בעקבות שערורייה שבה היה מעורב ראש שממשלה הקודם, פטר נצ'אס, שמנהלת משרדו ולכאורה מועמדת להיות אשתו השנייה, יאנה נאגיובה, ובכירים אחרים בממשלו נחשדו בפרשת ריגול ושחיתות. 

המינוי משך בקורת חריפה מצד מפלגות הקואליציה השלטת הקודמת, המפלגה הדמוקרטית האזרחית ומפלגת TOP 09 שטענו כי הנשיא נקט בהחלטה בלתי אחראית. המפלגה הסוציאל-דמוקרטית שבאופוזיציה דרשה את הקדמת הבחירות הפרלמנטריות. כבקשתו הנשיא זמן הרכיב רוסנוק "ממשלת מומחים".
ב-7 באוגוסט 2013 ממשלתו נתקלה באי אמון של הפרלמנט עם 100 קולות (בעיקר -מפלגות הימין והמרכז) נגד ו 93 בעד (בעיקר מקרב מפלגות השמאל והמרכז).
רוסנוק נדרש על ידי הנשיא להישאר בתפקיד וכיהן כראש ממשלה זמנית עד לבחירות הפרלמנטריות, בהתחלת שנת 2014.

רוסנוק סיים את כהונתו כראש ממשלה ב-29 בינואר 2014.

רוסנוק נשוי לאיווטה, ולזוג שלושה ילדים.

קישורים חיצוניים
----------------

ויקישיתוף מדיה וקבצים בנושא **ייז'י רוסנוק** בוויקישיתוף
* מינויו של רוסונוק לראשות הממשלה ביולי 2013 באתר BBC
* הצבעת אי אמון ב 7 באוגוסט 2013 - באתר BBC

| **ראשי ממשלת צ'כיה** |
| --- |
| 

|  |  |
| --- | --- |
| ואצלב קלאוס • ג'וזף טושובסקי • מילוש זמאן • ולדימיר שפידלה • סטניסלב גרוס • ייז'י פרובק • מירק טופולנק • יאן פישר • פטר נצ'אס • ייז'י רוסנוק • בוהוסלב סובוטקה • אנדריי באביש • פטר פיאלה | צ'כיהצ'כיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 119102380X
* NKC: jo2002140361
* VIAF: 84143062
* WorldCat: viaf-84143062

 |